מחזורי תחילת העונה בליגת העל בכדוריד היו קשים עבור האלופה, מכבי ראשון לציון. איבוד נקודות בסיטונאות של אלופת העונה הקודמת והקבוצה בעלת התקציב הגבוה בליגה עוררו תמיהה. אבל אתמול (שני) מכבי בראשון לציון, חזרה בבית לעצמה במשחק נהדר שהוכיח שגם העונה היא "תדבר" חזק בצמרת ותתמודדד על האליפות. הניצחון 23:26 על מוליכת הליגה מכבי תל אביב וסגנית האלופה, הוא הפסדם הראשון של המכבים אחרי חמישה ניצחונות רצופים. למכבי ראשון לציון משחק חסר (מול רחובות) אבל היא כבר קרובה לצמרת ונמצאת במקום השישי עם שבע נקודות.
החניכים של סער פרנקל היו טובים יותר מהאורחים והוליכו במרבית שלבי המשחק בהפרש ממוצע של 2-3 שערים. במהלך המחצית הראשונה כבר עלו ליתרון משמעותי 11:16, אבל המכבי ת"א לא נבהלה וחזרה עד שיוויון ויתרון 19:20 בדקה ה-48. המהלך המשמעותי במשחק היה הרחקתו של השוער האורח דן טפר בכרטיס אדום אחרי פגיעה בשחקן ראשוני.
המצטיין במשחק היה ראדובוי ריסטנוביץ', שוער הרכש של מכבי ראשון לציון. מומחים בענף מבהירים כי מדובר באחד השוערים הגדולים ששיחקו בכדוריד שלנו והוא אכן הוכיח זאת בשורה של עצירות מדהימות (13 בסך הכל במהלך המשחק), כולל ממכות 7 מ'.
מאמן מכבי ראשון לציון, סער פרנקל: "ניצחנו באמצעות משחק הגנה מצוין. למעשה, החזרנו את הכוח ההגנתי שלנו, יש לנו זרים טובים וכל הזמן אמרתי שזה רק עניין של זמן עד שנתחבר. יכול להיות שהיינו קצת יהירים, ואני לוקח את האשמה על עצמי. עשינו ניצחון יפה ויש לי עכשיו הרבה 'צרות בריאות', עם סגל טוב ועמוק. כולם יצטרכו לתת מעצמם בהמשך העונה".